laion/Wikipedia-Exotic huggingface dataset:
יחסי אזרבייג'ן – אנטיגואה וברבודה

יחסי אזרבייג'ן–אנטיגואה וברבודה הם היחסים הדיפלומטיים שבין הרפובליקה של אזרבייג'ן לבין אנטיגואה וברבודה. שתי המדינות חברות בארגון המדינות הבלתי מזדהות והאו"ם. היחסים הדיפלומטיים בין אזרבייג'ן לאנטיגואה וברבודה כוננו ב-5 באפריל 1995. לרוב, המדינות לא מקיימות קשרים כלכליים וזאת בשל המרחק הגאוגרפי הרב הקיים ביניהם. בשנת 2016, שווי הסחורה שיוצאה מאנטיגואה וברבודה לאזרבייג'ן הגיעה לסך 8.48 אלף דולר אמריקאי והיא כללה מתכות להרכבה. אזרבייג'ן אינה מיוצגת באנטיגואה וברבודה, הן בדרג הקונסולרי והן בדרג השגרירות. אנטיגואה וברבודה אינה מיוצגת באזרבייג'ן, הן בדרג הקונסולרי והן בדרג השגרירות. מדיה וקבצים בנושא יחסי אזרבייג'ן – אנטיגואה וברבודה בוויקישיתוף FS, יחסי החוץ של אזרבייג'ן, באתר www.mfa.gov.az Products that Antigua and Barbuda exports to Azerbaijan (2016), The Observatory of Economic Complexity (באנגלית) (ארכיון)
רכס טאקלה

רכס טאקלה (באנגלית: Takla Range) הוא רכס הרים המהווה תת-רכס של הרי סקינה בצפון אזור הרי הפנים של פרובינציית קולומביה הבריטית שבקנדה. ברכס גובל אגם טאקלה.  שטחו של הרכס 328 קמ"ר, וגובהו המרבי 1,654 מטרים מעל פני הים. שמו של הרכס אומץ רשמית ב-2 ביוני 1950, והוא נקרא על שם אגם טאקלה הגובל ברכס. • Paul Schiarizza and Don MacIntyre, EOLOGY OF THE BABINE LAKE - TAKLA LAKE AREA, CENTRAL BRITISH COLUMBIA, P 44 רכס טאקלה באתר ממשלת קולומביה הבריטית תצלום לוויין של רכס טאקלה רכס טאקלה באתר summitsearch מידע גאוגרפי באתר summitsearch מידע גאוגרפי באתר mapcarta ההיסטוריה של שם הרכס
ז'ואאו מנואל, נסיך פורטוגל

ז'ואאו מנואל, נסיך פורטוגל (בפורטוגזית: João Manuel de Portugal;‏ 3 ביוני 1537 - 2 בינואר 1554), היה בנו של ז'ואאו השלישי, מלך פורטוגל ואביו של סבשטיאו, מלך פורטוגל. ז'ואאו מנואל נולד ב-3 ביוני 1537 באבורה, לז'ואאו השלישי, מלך פורטוגל ולקתרינה מאוסטריה, מלכת פורטוגל, בתם של פליפה הראשון, מלך קסטיליה וחואנה הראשונה, מלכת קסטיליה. ז'ואאו מנואל היה נער חולני, אולם שלא כמו ארבעת אחיו הגדולים, הוא שרד את ימי הילדות והגיע לבגרות. ב-11 בינואר 1552 התחתן ז'ואאו מנואל עם בת דודו חואנה מאוסטריה, נסיכת פורטוגל, בתם של קרל החמישי, קיסר האימפריה הרומית הקדושה ואיזבלה, נסיכת פורטוגל. ב-2 בינואר 1554 מת ז'ואאו מנואל בליסבון, ושבועיים לאחר מכן נולד בנו סבשטיאו, מלך פורטוגל. מדיה וקבצים בנושא ז'ואאו מנואל, נסיך פורטוגל בוויקישיתוף ז'ואאו מנואל, נסיך פורטוגל, באתר "Find a Grave" (באנגלית)
רכס מיטשל (הרי הוגם)

רכס מיטשל או רכס מיצ'ל (באנגלית: Mitchell Range) הוא רכס הרים, המהווה תת-רכס של רכסי הוגם בהרי אומינקה בהרים הפנימיים, בצפון-מערב פרובינציית קולומביה הבריטית שבקנדה. ברכס גובלים אגם טאקלה, ונהר ניישן. שטח הרכס 1,133 קמ"ר. גובה שיא הרכס הוא 1,487 מטרים מעל פני הים. שמו של הרכס אומץ רשמית ב-2 ביולי 1950. הרכס נקרא על שם ג'ק מיטשל (Jack Mitchell), יערן אשר יחד עם פרנק סוואנל ( Frank Swannell) מיפה וסקר אזורים אלה בשנת 1912, ואשר נפל במלחמת העולם הראשונה. • Jane G. Ferrigno, U.S. Geological Survey Professional Paper, P 217 רכס מיטשל באתר ממשלת קולומביה הבריטית תצלום לוויין של רכס מיטשל מידע גאוגרפי באתר peakbagger זיהוי ההרים הנשקפים מרכס מיטשל באתר peakvisor רכס מיטשל באתר summitsearch מידע גאוגרפי באתר אנציקלופדיית ההרים הקנדית לפי מקור אחר שטחו של הרכס 554 קמ"ר מידע גאוגרפי באתר mapcarta ההיסטוריה של שם הרכס
רכס מיטשל

האם התכוונתם ל... רכס מיטשל (הרי הוגם) – רכס הרים בהרי הוגם בהרים הפנימיים בפרובינציית קולומביה הבריטית שבקנדה רכס מיטשל (הפארק הלאומי קוטניי) – רכס הרים בהרי הרוקי הקנדיים בשטח הפארק הלאומי קוטניי בפרובינציית קולומביה הבריטית שבקנדה
רכס מיטשל (הפארק הלאומי קוטניי)

רכס מיטשל או רכס מיצ'ל (באנגלית: Mitchell Range) הוא רכס הרים, בהרי הרוקי הקנדיים, שטח הפארק הלאומי קוטניי בדרום-מזרח פרובינציית קולומביה הבריטית שבקנדה. גובהו של הרכס 2,959 מטרים מעל פני הים. הרכס כולל את הפסגות הבאות: הרכס נקרא על שם קפטן ויליאם רונלד מיטשל (William Roland Mitchell), בריטי אשר השתתף במשלחת פאליסר לחקר האזור בין השנים 1858–1859. • Brian Patton, Parkways of the Canadian Rockies: A Touring Guide to Banff, Jasper, Kootenay, P 64 • Bob Hahn, Kootenay National Park, P 21 • Jane G. Ferrigno, U.S. Geological Survey Professional Paper, P 217 אתר האינטרנט הרשמי של רכס מיטשל רכס מיטשל באתר peakfinder מידע גאוגרפי והיסטורי באתר peakfinder
עזריאל

האם התכוונתם ל... עזריאל (מושב) – מושב במועצה האזורית לב השרון דפוס עזריאל – בית הדפוס עברי חשוב שפעל בירושלים ובתל אביב עזראל (מלאך) – שמו של מלאך במסורת היהודית והנוצרית והארמנית והאסלאמית. אישים ששמם עזריאל: עזרא ועזריאל בני שלמה – אחים מקובלים בקטלוניה שבספרד במאות ה-12 וה-13 ומשמרי מנהגי יהדות ספרד עזריאל בן יחיאל – רב משמר מנהגי יהדות אשכנז ומחשובי הפוסקים באשכנז בדור שאחרי בעלי התוספות שבצרפת אישים ששם משפחתם עזריאל: אברהם עזריאל – איש ציבור ירושלמי, חבר ועד העדה הספרדית ואב בית הדין של העדה בעיר, מנהל ישיבת "שבת אחים" וישיבת המקובלים בית אל וממייסדי בית היתומים הספרדי; אביו של משה עזריאל וסבו של יוסף עזריאל אהרן עזריאל – מקובל ארץ ישראלי, ראש ישיבת המקובלים בית-אל בעיר העתיקה בירושלים וחתן הרב אליעזר יחזקאל פאפו מבולגריה הרב בעל מחבר ספר פלא יועץ, חסד לאלפים, אלף המגן, ועוד חן עזריאל – כדורגלן ישראלי יוסף עזריאל – איש ציבור ישראלי, בעל דפוס עזריאל; בנו של משה עזריאל ונכדו של אברהם עזריאל משה עזריאל – מדפיס ומוציא לאור ירושלמי, מייסד דפוס עזריאל, העורך-המייסד של עיתון "איל ליביראל" וממייסדי ומו"ל עיתון "החרות"; בנו של אברהם עזריאל, נינו של אהרן עזריאל ואביו של יוסף עזריאל רפאל יהושע עזריאל – שד"ר, מנהל ישיבת "אוהל יעקב" בירושלים וממייסדי בית היתומים הספרדי בעיר עזריאלי עזראל עזריה עזרא עזרה אליעזר עוזר עזר אזור אזר איסר האיטלקי
בשבילה גיבורים עפים

האם התכוונתם ל... בשבילה גיבורים עפים (ספר) בשבילה גיבורים עפים (סדרת טלוויזיה)
סטרדון

סטרדון (קרואטית: Stradun), ‏ידוע גם בשם Placa, הוא רחובה הראשי של דוברובניק בקרואטיה. אורכו של הרחוב 300 מטרים, כיוונו מזרח-מערב והוא נמצא באזור העתיק של העיר, המוקף בחומות דוברובניק. טרם סלילת הרחוב הייתה באזור תעלה ביצתית שהפרידה בין רגוסה, שמה הישן של העיר, והיישוב דובראווה. התעלה יובשה במאה ה-13, לקראת סלילת הרחוב. בקצוות הרחוב שני שערים, שער פילה (Vrata od Pila) בקצהו המערבי ושער פלוצ'ה (Vrata od Ploča) בקצהו המזרחי, בנוסף למזרקה ומגדל שעון בכל קצה. מראהו הנוכחי של הרחוב הוא כתוצאה מרעידת האדמה ההרסנית שהתרחשה בעיר בשנת 1667, ובה חרבו רוב בתיה של רגוסה. טרם רעידת האדמה, המבנים ברחוב היו שונים בעיצובם אחד מהשני, כשתחת חלקם ארקדות ועל קירותיהם עיטורים. בעקבות רעידת האדמה והשרפה הגדולה שפרצה במהלכה, העבירה רפובליקת רגוסה חוק הקובע את מתארם של כל המבנים שייבנו בעיר מאותה עת. כל המבנים שנבנו בעיר החל מהמאה ה-17 מאכלסים חנות בקומת הקרקע, עם חזית המכילה דלת וחלון תחת קשת חצי מעגלית, כשהמכירה מתבצעת מעל אדן החלון שמשמש מעין דלפק. בחלקה האחורי של החנות מחסן עם כניסה מהסמטה האחורית. הקומה הראשונה בכל מבנה תוכננה לשמש למגורים, בעוד הקומה השנייה הכילה חדרים לשימושים שונים. המטבח נבנה בעליית הגג מעל הקומה השנייה, כדי למנוע התפשטות של שריפות. בתי הרחוב נפגעו מקליעים במצור על דוברבניק בשנים 1991-1992, אך רובם שופצו מאז. רבים ממבניה ואנדרטאותיה ההיסטוריים של העיר ממוקמים לאורך הסטרדון, ובשל כך הרחוב משמש כטיילת פופולרית לתיירים. התהלוכה לרגל יום בלזיוס הקדוש חולפת לאורך הרחוב כל שנה ב-3 בפברואר. כמו כן נערכים ברחוב קונצרטים והוא משמש כמקום מועדף לחגיגות השנה החדשה. מדיה וקבצים בנושא סטרדון בוויקישיתוף
CAR-15

Colt Automatic Rifle) CAR-15) הוא גרסת קרבין לרובה הסער M-16. הוא החל את שירותו בצבא ארצות הברית ב-1966 ולצה"ל הגיע ב-1973 אך זכה לעדנה רק בשנות ה-90 של המאה ה-20. רובה CAR-15 מובדל מרובה ה-M16A1 רק בקנהו הקצר יותר ובקת הטלסקופית (לעומת הקת הקבועה בגרסה הרגילה). הציון CAR-15 מתייחס לשתי מערכות נשק, ותלוי בהקשר בו משתמשים בו. בשימוש הנפוץ הוא מתייחס לגרסאות הקרבין המקוצרות של רובה M-16, או ליתר דיוק M16A1. בשימוש יותר טכני, השם מתייחס למשפחת כלי הנשק שפיתחה חברת קולט בשנות ה-60 של המאה ה-20 וכללה "גרסת תת מקלע (קולט מודל 635)", "רובה הישרדות" ועוד. גרסאות מקוצרות של AR-15 פותחו עוד ב-1957, עקב דרישת היחידות המיוחדות של צבא ארצות הברית וחיל הים האמריקני. XM-177E1 הוא הגרסה המקוצרת הראשונה של רובה M-16, שנכנסה לשירות צבא ארצות הברית כבר ב-1966, וב-1969 שודרג רובה זה ל-XM177E2. מה שמיוחד ברובה זה הוא שזהו הרובה הראשון בעולם שהשתמש בקת הקצרה (ידועה כ"קת הטרור" בצה"ל). כבר ב-1966 נכנס לשירות צבא ארצות הברית רובה זה. קולט פתחה מספר גרסאות נוספות, שנכנסו לשירות אחר כך בצבא ארצות הברית, ביניהן קולט קומנדו. ההבדלים בין מרבית הדגמים הם שוליים. חלקם מיועדים לשימוש אזרחי, והוסבו בהתאם לפעולה חצי-אוטומטית. גרסת הקרבין כללה קנה באורך 406 מ"מ ומאוחר יותר 368 מ"מ. גרסה התמ"ק כללה קנה באורך 254 מ"מ ואורכה הכולל היה 660 מ"מ. רובה ה-CAR15 הגיע לצה"ל יחד עם כל רובי ה-M16 ב-1973 (במסגרת הסיוע האמריקני במלחמת יום הכיפורים) וכעשור אחר כך פותחה בצה"ל גרסת ה-CAR-15 המקוצרר עם קנה קצר עוד יותר. במהלך שנות ה-70 ושנות ה-80 של המאה ה-20 חילות השדה של צה"ל השתמשו בגליל ורק היחידות המיוחדות השתמשו ב-CAR15, שזכה למוניטין גבוה. בעקבות האינתיפאדה הראשונה גם יחידות העלית של המשטרה זנחו את הגליל לטובת ה-CAR15. רובה זה שימש את היחידות הקרביות של צה"ל בשנות ה-90 של המאה ה-20 בהצלחה מרובה. הדגם הבסיסי של ה-CAR15 היה דגם 653 עם קנה באורך 368.3 מ"מ (14.5 אינץ'). במהלך שנים אלה פיתח צה"ל מספר של גרסאות ותצורות לרובה כגון "CAR-15 מקוצרר" (ראו בהמשך). גרסאות נוספות כללו דגם קלעים ודגם "מטולון" עם מטול רימונים M203. רובה CAR-15 מקוצרר הוא דגם פרי-תכנון צה"ל שמבוסס על רובה ה-CAR15 המקוצר הסטנדרטי. הדגם פותח בצה"ל בשנות ה-90 של המאה ה-20 ומאפייניו הם קנה מקוצר, ידית אחיזה של M16A2, קת טלסקופית קצרה יותר וכן האפשרות להתקין עליו גם "מטולון" מסוג M203 (גרסה מקוצרת של מטול ה-M203 האמריקאי שפותחה בתע"ש). החל משנת 2000 החל צה"ל להחליף חלק מרובי ה-CAR15 (המקוצרים והמקוצררים) לטובת רובי M4 קרבין. AR10 ארמלייט AR-15 רובה M-16 M4 קרבין מדיה וקבצים בנושא CAR-15 בוויקישיתוף
ויפט (אופניים)

ויפט (באנגלית: Whippet) הם אופניים אשר הוגדרו כאופני בטיחות (Safety bicycle) אשר תוכננו בלונדון על ידי C. M. Linley ויוצרו על ידי Linley and Briggs בין השנים 1885–1888. שלדת הדגם נבנתה מצינור אליפסה כדי לספק מסגרת חזקה ונוקשה. קוטר הגלגל הקדמי גדול יותר מהגלגל האחורי (30-27 אינץ' (76.2-68.58 ס"מ) מערכת ההילוכים הוגדרה כמערכת Derailleu‏ (Derailleur gears). אופני ויפט תוכננו עם שני יחסי הילוך צמיג פנאומטי (Dunlop pneumatic tire) בסיס גלגלים - 43.5 אינץ' (109.22 ס"מ) משקל - 49 ליברות (22.05 ק"ג) אופני בטיחות הפכו לפופולריים בשנת 1880. הגלגל הקדמי והאחורי לא היו בהכרח באותו גודל. הרוכב יכל להניח את רגליו על הקרקע בבטחה כאשר האופניים לא בתנועה. הדוושות הפעילו את הגלגל האחורי, תוך שמירה על רגלי הרוכב בבטחה מהגלגל הקדמי .ב-1879 פותח מודל המשמש כונן שרשרת. אופניים אופני "ויפט" שנת 1888 (flashbackfab.com/1888-whippet-replica) "ויפט" No. 35. 'Whippet' safety bicycle". Grace's Guide. 2012. Retrieved 2015-01-04. ויפט - Herlihy, David V. (2004). Bicycle: History. Yale University Press. p. 246. ISBN 0-300-10418-9. "The popular Whippet incorporated a series of external springs suspending the entire frame." ויפט Wiebe E. Bijker (1997). "ויפט" - נתונים טכניים flashbackfab.com/other-vintage-antique-projects/the-whippet אופניים שיוצרו בתחילת המאה התשע עשרה (משנת 1818) אופיינו בצמיג לא פנאומטי אופני בטיחות Brown, Sheldon. "Sheldon Brown's Bicycle Glossary". Retrieved 26 September 2009 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויפט (אופניים)".
דיאנה הארדקאסל

דיאנה הארדקאסל (באנגלית: Diana Hardcastle; נולדה ב-12 ביולי 1949) היא שחקנית אנגלייה שהופיעה בעיקר בתפקידים בטלוויזיה. הארדקאסל הופיעה בתפקידי אורח בפרקים בסדרות הטלוויזיה "רציחות במידסומר", "חקירות המפקח לינלי" ו"טגארט". היא השתתפה בסדרות הדרמה "ראשון בין שווים" ו"תהפוכות מלחמה". ב-2011 גילמו הארדקאסל ובעלה השחקן טום וילקינסון את דמותם של ג'וזף קנדי ואשתו רוז קנדי במיני-סדרה "משפחת קנדי". ב-2012 שיחקה הארדקאסל בתפקיד משנה בסרט "מלון מריגולד האקזוטי" בה כיכב גם בעלה, אבל לא היה קשר בין הדמויות שהם גילמו. ב-2015 חזרה לגלם את אותה דמות בסרט ההמשך "מלון מריגולד האקזוטי השני". וילקינסון והארדקאסל שיחקו שוב בתפקידי בעל ואישה בסרט "אנשים טובים" משנת 2014. ב-1988 התחתנה עם השחקן טום וילקינסון, לו הייתה נשואה עד למותו ב-30 בדצמבר 2023. לבני הזוג יש שתי בנות, אליס ילידת 1989 ומולי ילידת 1992. מדיה וקבצים בנושא דיאנה הארדקאסל בוויקישיתוף דיאנה הארדקאסל, במסד הנתונים הקולנועיים IMDb (באנגלית) BFI | Film & TV Database | HARDCASTLE, Diana Diana Hardcastle - IMDb Oliver Poole, ‏New stardom for steel city stripper, The Telegraph, 13 February 2002 Moss, Stephen (5 באפריל 2011). "Tom Wilkinson: down with the big boys". The Guardian. נבדק ב-27 בספטמבר 2017. {{cite news}}: (עזרה)
חואנה מאוסטריה, נסיכת פורטוגל

חואנה מאוסטריה, נסיכת פורטוגל (בספרדית: Juana de Austria; ‏24 ביוני 1535 – 7 בספטמבר 1573), הייתה בתו של קרל החמישי, קיסר האימפריה הרומית הקדושה, ואמו של סבשטיאו, מלך פורטוגל. חואנה נולדה במדריד ב-24 ביוני 1535, לקרל החמישי, קיסר האימפריה הרומית הקדושה ולאיזבלה, נסיכת פורטוגל, בתם של מנואל הראשון, מלך פורטוגל ומריה מאראגון. ילדותה עברה עליה בין ואיאדוליד לטולדו. היה לה קשר חזק עם אחיה פיליפה ועם אחותה מריה שנמשך גם בהמשך חייהם. ב-11 בינואר 1552 התחתנה חואנה עם בן דודה ז'ואאו מנואל, נסיך פורטוגל, בנו של ז'ואאו השלישי, מלך פורטוגל. ב-2 בינואר 1554 מת ז'ואאו מנואל בליסבון, ושבועיים לאחר מכן נולד בנם סבשטיאו, מלך פורטוגל. לאחר מותו חזרה חואנה לספרד על פי בקשת אביה, והיא הותירה את בנה בידי חמותה קתרינה מאוסטריה, מלכת פורטוגל. חואנה לא ראתה שוב את בנה, אולם שלחה לו מכתבים ודיוקנאות שלה במשך השנים. בעת שהותו של אחיה פליפה השני, מלך ספרד באנגליה, שימשה חואנה כעוצרת הממלכה. בשנת 1557 ייסדה חואנה את מנזר נואסטרה סניורה דה לה נחמה, וב-7 בספטמבר 1573 היא מתה באל אסקוריאל. חואנה הייתה קתולית אדוקה ופטרונית נלהבת של הישועים. בזכות מעמדה ולחץ כבד שהפעילה, הצליחה להתקבל כחברה מלאה במסדר, אם כי הושבעה לשמור את הדבר בסוד. היא האישה היחידה הידועה בהיסטוריה שזכתה לכך. מדיה וקבצים בנושא חואנה מאוסטריה, נסיכת פורטוגל בוויקישיתוף Ines G. Županov, The Oxford Handbook of the Jesuits. הוצאת אוניברסיטת אוקספורד, 2019. עמ' 244.
אתה הוא היקום

אתה הוא היקום (אנגלית: You Are The Universe) הוא ספר ניו אייג' פילוסופי, שנכתב על ידי דיפאק צ'ופרה בשיתוף עם מנאס קאפאטוס. הספר צולל אל תוך שאלות הנוגעות לקיום, הקיום האנושי, תודעה, מציאות ותפיסה. הוא יצא לאור לראשונה באנגלית ב-7 בפברואר 2017 והפך לרב-מכר על פי רשימת הניו יורק טיימס. "אתה הוא היקום" הוא עבודה פילוסופית אשר מנסה לענות על שאלות על מקור היקום, זמן, חלל, חומר ועל המקור והמשמעות של תודעה ועל החיבור בין המדע והרוח וחיי היום-יום. הספר בא לאתגר את הנחת היסוד שהתודעה היא תוצר לוואי של החומר וטוען שלמעשה החומר הוא חוויה בתודעה. הספר משער שהיקום כולו, כפי שהוא נחווה על ידי בני אדם, הוא "תבנית אנושית בתודעה". הספר נוגע בשתי השאלות החשובות ביותר במדע והן: ממה עשוי היקום? מה הם היסודות הביולוגיים של התודעה? הספר משתמש באנלוגיות כדי להבהיר נקודות פילוסופיות, כמו השוואת הסיכוי של מבנה ה-DNA ליצור חיים לאחר המפץ הגדול עם 100 קופים ו-100 מכונות כתיבה שיוצרים את יצירותיו של שייקספיר או למשל האפשרות של סערה הנושבת בחצר גרוטאות של מטוסים ויוצרת מטוס ג'מבו מתפקד במלואו. אתר האינטרנט הרשמי של אתה הוא היקום עמיחי שלו, ‏לשחרר את כבלי האילוף של המוח, בעיתון מקור ראשון, 7 ביוני 2018 אתה הוא היקום, באתר OCLC (באנגלית) "You Are the Universe". נבדק ב-5 ביוני 2018. {{cite web}}: (עזרה) Chopra, Deepak (16 במאי 2016). "How You Create the Universe". Huffington Post. נבדק ב-5 ביוני 2018. {{cite web}}: (עזרה) Sewing, Joy (18 בפברואר 2017). "Deepak Chopra: Life is a joyful adventure". Houston Chronicle. נבדק ב-5 ביוני 2018. {{cite web}}: (עזרה) CLINTON, ALEXANDRA (10 באפריל 2017). "WATCH: Scientists are asking the wrong questions, says Deepak Chopra". Salon Magazine. נבדק ב-5 ביוני 2018. {{cite web}}: (עזרה) Diaz, Johnny (2 בפברואר 2017). "Deepak Chopra coming to Miami". Sun-Sentinel. נבדק ב-5 ביוני 2018. {{cite web}}: (עזרה) Foreshaw, Joe. "YOU ARE THE UNIVERSE by Deepak Chopra and Menas Kafatos". On Magazine. נבדק ב-5 ביוני 2018. {{cite web}}: (עזרה)
גראוט (מכונית)

גראוט (באנגלית: Grout) היא מכונית אמריקאית בעלת מנוע קיטור, מתוצרת "Grout Brothers" אשר יוצרה בין השנים 1899–1912. בעלי חברת "גראוט" היו שלושת האחים, Carl, Fred and C.B. Grout. קבריולה רודסטר - 2 מושבים קופה "Steam New Home" - יוצר בשנת 1900 "Steam New Home Stanhope" - יוצר בשנת 1901 "Model B Steam" - יוצר בשנת 1902 "Model C Steam" - יוצר בין השנים 1900-1902 "Model E Steam" - יוצר בשנת 1902 "Model G Steam" - יוצר בשנת 1902 "Model H Steam" - יוצר בשנת 1902 "Model I Steam" - יוצר בשנת 1902 "Model H Steam" - יוצר בשנת 1903 "Model J Steam" - יוצר בשנת 1903 "Steam Tonneau" - יוצר בשנת 1903 "Steam 1 7,5 193 Runabout" - יוצר בשנת 1904 "Steam 2 12 218 Tourenwagen" - יוצר בשנת 1904 "Steam 2 12/18 218 Side Entrance Tonneau" - יוצר בשנת 1905 "Gasoline 4 20 259 Side Entrance Tonneau" - יוצר בשנת 1905 "HP 4 30/35 259 Runabout 2-sitzig, Tourenwagen" - יוצר בשנת 1906 "HP 4 35 274 Tourenwagen" - יוצר בין השנים 1907-1908 (דגם 3 מושבים, דגם 5 מושבים) "HP 4 35 295 Tourenwagen" - יוצר בשנת 1909 (דגם 2 מושבים, דגם 3 מושבים, דגם 4 מושבים, דגם 5 מושבים) "HP 4 40/45 312 Tourenwagen" - יוצר בשנת 1910 (דגם 5 מושבים, דגם 4 מושבים, דגם 3 מושבים) "Model 35 4 35 295 Tourenwagen" - יוצר בשנת 1911 (דגם 5 מושבים, דגם 4 מושבים) "Model 45 4 45 312 Tourenwagen" - יוצר בשנת 1911 (דגם 7 מושבים, דגם 5 מושבים, דגם 4 מושבים) "Model 35 4 35 295 Tourenwagen" - יוצר בשנת 1912 (דגם 5 מושבים, דגם 2 מושבים) "Model 45 4 45 312 Tourenwagen" - יוצר בשנת 1912 (דגם 7 מושבים, דגם 5 מושבים, דגם 4 מושבים, דגם 2 מושבים) גראוט 1903 גראוט 12 כ"ס שנת 1904 גראוט 12 כ"ס שנת 1904 גראוט 12 כ"ס שנת 1904 גראוט 12 כ"ס שנת 1904 גראוט שנת 1903 גראוט שנת 1904 מנוע קיטור "גראוט" - מכוניות - מבחר תמונות George Nicholas Georgano (Hrsg.): The Beaulieu Encyclopedia of the Automobile. Volume 2. G–O. Fitzroy Dearborn Publishers, Chicago 2001 ISBN 1-57958-293-1, S. 651 (englisch). מדיה וקבצים בנושא גראוט בוויקישיתוף גראוט, סרטון באתר יוטיוב גראוט, סרטון באתר יוטיוב Beverly Rae Kimes, Henry Austin Clark Jr.: Standard catalog of American Cars. 1805–1942. Digital Edition. 3. Auflage. Krause Publications, Iola 2013, ISBN 978-1-4402-3778-2, S. 662–664 (englisch). חברת המכוניות האחים גראוט virtualsteamcarmuseum.org/makers/grout_brothers_automobile_company "גראוט (מכונית)" - דגמים ebay.com/cln/betsy1921/grout-automobiles Clymer, Floyd. Treasury of Early American Automobiles, 1877–1925 (New York: Bonanza Books, 1950), p. 14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גראוט (מכונית)".
מקום לדאגה (שיר)

"מקום לדאגה" הוא שיר שכתב יהונתן גפן והלחין מתי כספי. השיר נודע בדואט שביצעו מתי כספי וריקי גל. מילות הפזמון הן עריכה של השיר "יש מקום לדאגה" שכתב יהונתן גפן, ומופיע בספר שיריו "מקום לדאגה", בהוצאת שרברק, 1974. השיר הוקלט לראשונה על ידי שרה בדישי בשנת 1975 ונקרא במקור "יש מקום לדאגה". מתי כספי, שהלחין את השיר, הקליט אותו בעצמו ב-1978 לאלבומו "צד א' צד ב'", שכלל ביצועים לשירים שהלחין כספי לאמנים אחרים. השיר הוקלט בשלישית וזכה להצלחה גדולה לאחר שנכלל באלבומה של ריקי גל "מה זאת אהבה...", שיצא לאור בשנת 1988. גל ומתי כספי שרו אותו בדואט. באלבום "דרבוקה ישראלית" שיצא ב-1999 וחידשו בו זמרי מוזיקה מזרחית קלאסיקות ישראליות, הקליט אבנר גדסי את השיר. על הקלטת השיר סיפרה ריקי גל: בזמן הקלטות האלבום, ב-1988, באחד הערבים יצאתי לטייל ברחובות תל אביב ליד הבית ופתאום שמעתי צלילים שבקעו ממועדון בית לסין. הייתה שם הופעה של מישהי, זמרת מתחילה, ופתאום היא שרה את 'מקום לדאגה' שזכרתי עוד משנות ה-70 בביצוע המקורי של שרה בדישי הנהדרת. כל כך נדלקתי שלמחרת באתי לאולפן וביקשתי ממתי להקליט את השיר הזה. הוא היסס לרגע ואז הסתכל עלי ואמר: 'אוקיי, אבל בדואט'. ציינתי שלא משנה לי אם זו תהיה רצועה זניחה באלבום ובלבד שאבצע אותו. הייתי נחושה להקליט את השיר הזה מחדש ולא תיארתי לעצמי שהוא יהפוך לאחד הלהיטים הכי גדולים שלנו. באחד בימים אמרתי למתי שאנחנו נשמעים כמו זוג הורים של כל ילדי העולם ושיש לי משאלה שהשיר יושמע על קברי. בשל מילותיו של השיר ומנגינתו הנוגה, מושמע השיר תדירות בטקסי יום הזיכרון לחללי מערכות ישראל. ב-21 באפריל 2023 ביצעו את השיר אביב גפן, שירה גפן ונטאשה גפן, ילדיו של יהונתן גפן, בעת הלווייתו שהתקיימה במושב נהלל. אקורדי השיר "מקום לדאגה" באתר Tab4u מילות השיר "מקום לדאגה" באתר שירונט יוסי חרסונסקי, עיון ביקורת באתר יוסימיוזיק דני אדלסון, הסיפור שמאחורי "מקום לדאגה" באתר אתם זוכרים את השירים מקום לדאגה, בביצוע ריקי גל ומתי כספי, סרטון באתר יוטיוב מקום לדאגה, בביצוע הראל סקעת ומירי מסיקה, סרטון באתר יוטיוב עכבר העיר, מאחורי השירים: ריקי גל ומתי כספי חוזרים לאלבומם המיתולוגי, באתר הארץ, 28 בנובמבר 2012.
הולי הובי

הולי הובי (אנגלית: Holly Hobbie‏) הוא כינויה האמנותי של דניס הולי הובי (Denise Holly Hobbie; נולדה ב-1944), מאיירת וסופרת אמריקאית. הובי התפרסמה לראשונה החל משנות ה-60 בזכות איורי ילדת כפר הקרויה על שמה. דמות הילדה הופיעה בתחילה בכרטיסי ברכה, ומאוחר יותר במוצרים רבים אחרים ביניהם סדרות בובות וסרטי אנימציה. משנות ה-90 זכתה להצלחה נוספת עם סדרת ספרי ילדים שכתבה ואיירה אודות שני חזרזירים בשם טוט ופאדל. הספרים הפכו לרבי מכר ועובדו לסרטים וצעצועים. היא נולדה בשנת 1944 בשם דניס הולי אולינסקאס (Denise Holly Ulinskas) וגדלה בקונטיקט. היא נישאה לדאגלס הובי בשנת 1964. מתגוררת כיום בקונוואי(אנ'), מסצ'וסטס. בשנות ה-60 איירה הובי בצבעי מים סדרת איורים בהשראת ילדיה ובהשראת נופי הכפר של ילדותה בניו אינגלנד, שבמרכזם ילדה לובשת שמלת טלאים וכובע כחול גדול שמסתיר את פניה לחלוטין. בשנת 1967, בעידודו של גיסה, שלחה את האיורים לחברת אמריקן גריטינגס(אנ') (American Greetings), מקליבלנד. החברה התלהבה והחלה להשתמש באיורים בכרטיסי ברכה ופריטי דפוס אחרים. עד שנת 1970 הפך המותג הולי הובי למותג הנמכר ביותר בארצות הברית, והתרחב לתחומים וחברות נוספות כגון סדרת בובות משנת 1975 של חברת ניקרבוקר טוי קומפאני (Knickerbocker Toy Company). בשנות ה-80 נמכרו מוצרי הולי הובי בשווי כולל של מיליארד דולר. בשנים שלאחר מכן המשיכו לצאת חידושים במותג בצורות שונות, ביניהם גרסה מחודשת של הבובה של חברת מאטל משנת 2006 וסרטי אנימציה. בשנת 2018 הופקה סדרת לייב אקשן לטלוויזיה בהשראת הדמות עבור הולו. בשנים 1997- 2006 פרסמה הובי סדרה של אחד עשר ספרי ילדים שכתבה ואיירה אודות שני חזרזירים בשם טוט ופאדל. הרעיון לסדרה הגיע בהשראת כרטיס ברכה שקיבלה מבתה ועליו צילום של שני חזירים, וביקור בחווה זמן קצר לאחר מכן. מבקרי ספרות שיבחו את הספרים כבעלי עלילה מותחת המותאמת לפעוטות וערכים חיוביים, וכן בעלי איורים מלאי הבעה והומור. הספרים הפכו לרבי מכר ועובדו לאחר מכן למשחקי לוח, בובות וסדרות אנימציה לטלוויזיה שהובי ובעלה השתתפו ביצירתן. שרה קיי: כינויה האמנותי של אמנית שיצרה דמות ילדה מצוירת הדומה להולי הובי, ולעיתים חל בלבול בין שתי הדמויות הדומות. דובוני אכפת לי: דמויות מאוירות מפורסמות נוספות שהופיעו לראשונה בכרטיסי ברכה של אמריקן גריטינגס. הולי הובי, במסד הנתונים הקולנועיים IMDb (באנגלית) הולי הובי ברשת החברתית goodreads (אנגלית) הולי הובי ב-IMDb (אנגלית) הולי הובי בחנות אמזון (אנגלית) הולי הובי באניצקלופדיה המקוונת Encylopedia.com (אנגלית) סוזאן ברואר, Famous Character Dolls, ‏ מסת"ב 9781844680948 (אנגלית) השראה: הולי הובי אורלי סוליני, מגזין Plumetis (צרפתית) הולי הובי מקבלת סדרת טלוויזיה לייב אקשן, בריט לורנס, Cinemablend (אנגלית) רשומת בלוג ברשת החברתית HelloCotton (צרפתית)
בורנובסקיה בבושקי

בורנובסקיה בבושקי (באודמורטית: Брангуртысь песянайёс, ברוסית: Бурановские Бабушки - "הסבתות מבורנובה") היא להקה הכפר בורונובה אשר נמצא באודמורטיה, רוסיה. הלהקה מורכבת כולה מנשים מבוגרות אשר מכונות ברוסית "Бабушки" - סבתות. הלהקה זכתה לתשומת לב נרחבת בעקבות הופעתן באירוויזיון 2012, בו הגיעו למקום השני. הלהקה מצבעת בעיקר שירי עם רוסים ואודמורטים כאשר הן לבושות בלבוש מסורתי. הלהקה הקליטה גרסאות כיסוי לשירים פופולריים רבים כדוגמת Yesterday ו-Let It Be של הביטלס ו - Smoke on the Water של דיפ פרפל. לאחר ניסיון כושל לנצח בקדם האירוויזיון הרוסי של שנת 2008 הצליחה הלהקה לבסוף בקדם האירוויזיון של שנת 2012, באירוויזיון עצמו סיימה הלהקה במקום השני אחרי שוודיה עם השיר Party For Everybody (מאנגלית - "מסיבה לכולם"). השיר היה ברובו בשפה האודמורטית וחלקו הקטן באנגלית. בלהקה חברות 8 משתתפות אך רק 6 לקחו חלק באירוויזיון מאחר שחוקי התחרות מתירים השתתפות של 6 חברי להקה לכל היותר. בשנת 2010 הודיעה הלקה כי כל הכנסותיה יוקדשו לבנייה מחדש של כנסייה הרוסה בכפרן. בניית הכנסייה הושלמה בסוף אוקטובר 2011. אחת מחברות הלהקה, יליזבטה זרבוטבה, נפטרה בשנת 2014. חברת הלהקה נטליה פוגצ'ובה נפטרה בשנת 2019. חברת הלהקה קתרינה שקלייבה נפטרה בשנת 2024. מדיה וקבצים בנושא בורנובסקיה בבושקי בוויקישיתוף אתר האינטרנט הרשמי של בורנובסקיה בבושקי (ברוסית) בורנובסקיה בבושקי, ברשת החברתית פייסבוק בורנובסקיה בבושקי, ברשת החברתית אקס (טוויטר) בורנובסקיה בבושקי, ברשת החברתית VK בורנובסקיה בבושקי, סרטונים בערוץ היוטיוב בורנובסקיה בבושקי, במסד הנתונים הקולנועיים IMDb (באנגלית) בורנובסקיה בבושקי, במסד הנתונים הקולנועיים KinoPoisk (ברוסית) בורנובסקיה בבושקי, באתר אפל מיוזיק (באנגלית) בורנובסקיה בבושקי, באתר ספוטיפיי בורנובסקיה בבושקי, באתר Last.fm (באנגלית) בורנובסקיה בבושקי, באתר AllMusic (באנגלית) בורנובסקיה בבושקי, באתר MusicBrainz (באנגלית) בורנובסקיה בבושקי, באתר דיזר בורנובסקיה בבושקי, באתר Yandex.Music (ברוסית) בורנובסקיה בבושקי, באתר Discogs (באנגלית) בורנובסקיה בבושקי, באתר אמזון מיוזיק האתר הרשמי של הלקה הלהקה מופיעה עם השיר Party For Everybody בגמר אירוויזיון 2012 באתר YouTube